พาราด็อกซ์
1 ปีต่อมา สมาชิกทั้งหมดก็ได้ตัดสินใจที่จะผลิตอัลบัมเป็นของตัวเอง เพื่อนำออกขายในงานกิจกรรมต่าง ๆ ของคณะ ต้า ซึ่งในขณะนั้นเป็นเพียงมือกีตาร์ของวง จึงได้รับตำแหน่งนักร้องนำและมือกีตาร์อย่างเต็มตัว และเนื่องจากประสบปัญหาในการจัดทำอัลบัม "หอยจ๊อ" จึงได้ตัดสินใจส่ง Demo เทป เพื่อเสนอแก่ค่ายเพลง
จักรพงศ์ สิริริน
จักรพงศ์ สิริริน หรือเป็นที่รู้จักกันในชื่อ สอง พาราด็อกซ์ เป็นมือเบสของวง พาราด็อกซ์ ซึ่งเป็นวงดนตรีแนวอินดี้ที่มีชื่อเสียงในประเทศไทย ได้เข้ามาร่วมวงโดยการชักนำของ อิทธิพงศ์ กฤดากร ณ อยุธยา หรือ ต้า พาราด็อกซ์ ในสมัยที่ยังเป็นนิสิตอยู่ที่ คณะครุศาสตร์ จุฬาลงกรณ์มหาวิทยาลัย ทำให้กลายเป็นหนึ่งในสมาชิกก่อตั้งวงจบการศึกษาในระดับมัธยมศึกษาจาก โรงเรียนสวนกุหลาบวิทยาลัย และสำเร็จการศึกษาในระดับปริญญาตรีในสาขาวิชาศิลปศึกษา จากคณะครุศาสตร์ จุฬาลงกรณ์มหาวิทยาลัย ในปี พ.ศ. 2544 และเรียนต่อในระดับปริญญาโทในคณะเดียวกัน